b'\n_START_ARTICLE_\nNuori viha (elokuva)\n_START_SECTION_\nJuoni\n_START_PARAGRAPH_\nKouluja k\xc3\xa4ynyt mutta silti ty\xc3\xb6miehen t\xc3\xb6it\xc3\xa4 tekev\xc3\xa4 Jimmy Porter asuu pieness\xc3\xa4 yksi\xc3\xb6ss\xc3\xa4 vaimonsa ja liikekumppaninsa Cliffin kanssa. Jimmy solvaa heit\xc3\xa4 lakkaamatta, ja puhe keskeytyy vain silloin kun jompi kumpi saa sanotuksi jotain vastaan tai kun Jimmy ja Alison v\xc3\xa4lill\xc3\xa4 osoittavat toisilleen rakkautta. Heid\xc3\xa4n luokseen tulee asumaan my\xc3\xb6s n\xc3\xa4yttelij\xc3\xa4 Helena Charles, joka vierailee l\xc3\xa4heisess\xc3\xa4 teatterissa. Helena alkaa vastustaa Jimmyn solvauksia ja saa Jimmyn ja Alisonin riitoihin kesken\xc3\xa4\xc3\xa4n niin, ett\xc3\xa4 Alison p\xc3\xa4\xc3\xa4tt\xc3\xa4\xc3\xa4 muuttaa pois. Helenasta tulee nyt Jimmyn rakastajatar, joka kuitenkin v\xc3\xa4syy Jimmyn sanalliseen hyv\xc3\xa4ksik\xc3\xa4ytt\xc3\xb6\xc3\xb6n pian. Kuukausien p\xc3\xa4\xc3\xa4st\xc3\xa4 Alison palaa v\xc3\xa4syneen\xc3\xa4, sairaana ja Jimmyn lapsen keskenmenossa menett\xc3\xa4neen\xc3\xa4. Helena h\xc3\xa4ipyy tiehens\xc3\xa4, ja Jimmy\xc3\xa4 ja Alisonia yhdist\xc3\xa4\xc3\xa4 en\xc3\xa4\xc3\xa4 vain seksuaalinen tarve.\n_START_SECTION_\nVastaanotto\n_START_PARAGRAPH_\nElokuva sai nelj\xc3\xa4 Bafta-ehdokkuutta. Lis\xc3\xa4ksi Burton oli roolistaan ehdolla Golden Globe -voittajaksi. Yhdysvalloissa National Board of Review palkitsi Nuoren vihan vuoden parhaana ulkomaisena elokuvana._NEWLINE_Osbornen n\xc3\xa4ytelm\xc3\xa4st\xc3\xa4 on tehty lis\xc3\xa4ksi televisioelokuva vuonna 1980 (Nuori viha, ohjaus Lindsay Anderson) sek\xc3\xa4 videolle kuvattu television\xc3\xa4ytelm\xc3\xa4 vuonna 1959._NEWLINE_The New York Timesin kriitikot valitsivat Nuoren vihan vuonna 2004 yhdeksi kaikkien aikojen tuhannesta parhaasta elokuvasta maailmassa.'